6 N. C. K I S T 



deorsum vel retrorsum agere. Cum enim quae res divinas spectant, antchac 

 perfecta et consummata esse temere sibi persuadeant, omni sanctiori disci- 

 plinae cladem inferunt revera maximam, et sequiorum temporum Theologis 

 Christianis nihil nisi servilis imitationis relictam gloriam volunt. Et sie qui- 

 dem hos perpetuo cogunt , ut Religionis et Theologiae libertatem auctorita- 

 temque ab illata illis vi defendant. 



Quamobrem, quo magis ex ipsa Religionis, quam profitemur, indole appareret, 

 non subsistendum nobis hac aetate , sed progrediendum esse , dicenduin mihi 

 censui : 



DE INCHOATA, NECDUM PERFECTA, SACRORUM EMENDATIONE. 



Vos quaeso Hnmanissimi Auditores ! quam saepius expertus sum beuevolen* 

 tiam , eädem me nunc sustentetis dicentem ! 



Reformationis quidem , quae coepit a seculo inde sexto decimo publice 

 stabiliri , conditionem hie spectabimus intcriorem. Quid nimirum et continuo 

 proposuerit sibi et hucusque effecerit, hoc ita indagandum et distribuendum 

 erit, ut nostrum de hujus Ecclesiae emendationis cum natura et principiis, 

 tum hoc tempore conditione, recte rcgi Judicium possit. Quodsi rero hac 

 mea pateat oratione , insignem illam rei Christianae emendationem , praeclaris- 

 simam , quam agebat caussam , promovisse quidem at nondum penitus obtinuisse : 

 si minus sane nova , at ea fortasse dixero , quae multis nostri temporis homi- 

 nibus possint utilia esse ; ea quoque , quibus incitemur omnes , ut agamus 

 strenue , quod a nobis , non Reformatio^ dicam , sed Christiana Religio po • 

 stulat 



Est 



